Krokón z Eretrie

Krokón (Krokón) bol olympijský víťaz v jazdeckých pretekoch v 5. stor. pred Kr.Cambridge University Press, 12. 12. 2013, Herodotus: Histories, Kniha 5, str.286.Pausanias, Periégésis tés Hellados, 6,14,4.

Krokón z Eretrie zvíťazil v jazdeckých pretekoch na 72. olympijských hrách v roku 492 pred Kr. V Olympii sa dostihy (kelés) ako súťažná disciplína predstavili divákom na 33. hrách v roku 648 pred Kr. Pretekári na hrách boli väčšinou námezdní, len zriedkavo súťažili majitelia koní osobne. Olympijský veniec si ale vždy odniesol len majiteľ koňa.         

V olympijskej Altide sa kedysi týčil pamätník zhotovený na počesť jeho víťazstva. Ešte v druhom storočí ho videl grécky cestovateľ a spisovateľ Pausanias, ktorý o tom uvádza: „V blízkosti Nikasylovej sochy je neveľký kovový kôň, ktorého venoval eretrijský Krokón, víťaz v jazde na koni.“ 

Olympijské víťazstvo Krokóna bolo možné datovať len do roku 492 pred Kr., lebo v roku 490 pred Kr. bola jeho rodná Eretria perzským vojskom úplne zničená (dôvodom bolo potrestanie Eretrie a Atén).Herodotos, História, 5,102.

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier jazdeckých pretekov na koni